
Η μελισσοκομία στον Πόντο ήταν ένας σημαντικός 
κλάδος της αγροτικής οικονομίας. Δεν μπορούμε 
βέβαια να ισχυριστούμε πως ήταν ιδιαίτερα ανα¬ 
πτυγμένη, υπάρχουν ωστόσο μαρτυρίες για μελισ- 
σοκόμους που διέθεταν έως και 200 μελίσσια (Πα- 
παδόπουλος, 1963’ Μερεκλείδης, 1965) αν και οι 
περισσότεροι «πετεκτσήδες» (μελισσοκόμοι) διέθε¬ 
ταν μερικές μόνο κυψέλες για τις ανάγκες κυρίως 
της οικογένειας. 

Απαντούν εντούτοις αναφορές για εξαγωγές προ¬ 
ϊόντων της μέλισσας, οι εξαγώγιμες ποσότητες 
όμως φαίνεται πως δεν ήταν μεγάλες. Κερί εξαγό¬ 
ταν στην Πόλη και σε πολλά λιμάνια του Εύξεινου 
και των νησιών του Αιγαίου (Ανθεμίδης & Γεωργιά- 
δης, 1990). Μέλι εξαγόταν, πριν τον Α’ Παγκόσμιο 
Πόλεμο, από το λιμάνι των Κοτυώρων (Γεωργιάδης, 
1990). Για τον 18ο αιώνα υπάρχει αναφορά για εξα¬ 
γωγή ετησίως 25 τόνων (!) τρελόμελου στη δυτική 
Ευρώπη (Μαγοη 1995) όπου χρησιμοποιούνταν ως 
πρόσθετο στα αλκοολούχα ποτά. Η μεγάλη ανα- 
φερόμενη ποσότητα όμως γεννά αμφιβολίες όσον 
αφορά στην ακρίβεια της πληροφορίας. 

Οι μελισσοκομικές γνώσεις στον Πόντο δεν ήταν 
ίσως στο επιθυμητό επίπεδο, ωστόσο οι Πόντιοι με- 
λισσοκόμοι δεν θανάτωναν το μελίσσι για τον τρύγο 
όπως συνέβαινε σε αρκετές περιοχές στην Ελλάδα. 
Σύγχρονες κυψέλες υπήρχαν τότε, πριν δηλαδή το 
1922, ελάχιστες. Η χρήση τους έχει καταγραφεί 
στη Σάντα (Τοπαλίδης, 1969) και στα Κορόνιξα 
της Αργυρούπολης (Νικολάίδης, 1961). Στη Σάντα 
όμως δημιουργήθηκε, αμέσως μετά του τέλος του 
Α’ Παγκοσμίου Πολέμου, από τον Νικόλαο Τοπα- 
λίδη (τον γνωστό στους παλαιότερους εκδότη του 
περιοδικού «Μελισσοκομική Ελλάς») το πρώτο και 
«μόνο στην Τουρκία συστηματικό μελισσοκομείο με 
150 κυψέλες» (Τοπαλίδης, 1969). 

Η περιοχή του Πόντου είναι σήμερα από τις πλέ¬ 
ον ανεπτυγμένες μελισσοκομικά (ΟϋΙθτ & ΟβπιίΓ, 
2005' ϋοηβε, 2009) στη γειτονική χώρα. Εδώ και 30 
περίπου χρόνια εφαρμόζεται σε σημαντικό βαθμό 
η νομαδική μελισσοκομία, σε ορισμένες μάλιστα 
περιοχές όπως τα Κοτύωρα (Οάου) σχεδόν απο¬ 
κλειστικά (δίΓ3ϋ, 2002). Η μελισσοκομία ασκείται με 
σύγχρονες πλαισιοκυψέλες με τις παραδοσιακές 
να υπάρχουν μεν σε χρήση αλλά σε πολύ μικρό 


ποσοστό, της τάξης του 2%. Η περιοχή παράγει 
και δύο από τα ακριβότερα μέλια της Τουρκίας, τα 
οποία χρησιμοποιούνται παραδοσιακά ως φάρμα¬ 
κο. Πρόκειται για το λεγόμενο μέλι άπζθγ (ΘιιΙθγ & 
ΟβπιίΓ, 2005), παραγόμενο από νέκταρ διαφόρων 
ανθών σε μια περιοχή της Ριζούντας (Βίζβ-ΑηζβΓ), 
η τιμή του οποίου ξεπερνά τα 150 ευρώ το κιλό και 
βέβαια το τοπικό τρελόμελο, με το οποίο έχουμε 
αρκετές φορές ασχοληθεί (Μαυροφρύδης, 2011). 
Στο πλαίσιο μιας ευρύτερης έρευνας για τη μελισ¬ 
σοκομία των Ελλήνων του Πόντου θα παρουσιά¬ 
σουμε εδώ τις παραδοσιακές κυψέλες των Πόντιων 
μελισσοκόμων. Ξεκινώντας από την ονομασία, η 
κυψέλη στον Πόντο καλούνταν συνηθέστερα «γου- 
βίν», «γουβάν» ή «βουβόν», λέξη προερχόμενη από 
το μεσαιωνικό «γούβα» (Παπαδόπουλος, 1958). 
Απαντούσαν επίσης και οι ονομασίες «γουβάνιν», 
«μελισσιδώνιν» (Παπαδόπουλος, 1958), «ζαμνίν» 
και «καβράν» (Μελανοφρύδης, 1951). Υπάρχει τέ¬ 
λος καταγεγραμμένο και πλήθος άλλων ονομασι¬ 
ών: «βουτσίν», «γαβάνα», «γαβράν», «γούρνι», «δο- 
νάριν», «κορί», «κορμερό», «κο(υ)ρμίν», «κοφίνιν», 
«κρενίν», «πιτέκ’», «’ψέλ’» (Κατσουλέας, 2000) που 
χρησιμοποιούνταν, αναλόγως και του τύπου της 
κυψέλης, στις διάφορες περιοχές του Πόντου. 

Η κατεξοχήν κυψέλη του Πόντου ήταν η οριζόντια 
από κορμό δέντρων. Υπήρχαν δύο τύποι της εν 
λόγω κυψέλης. Ο ένας, για τον οποίο έχουμε στοι¬ 
χεία από την περιοχή της Σάντας, ήταν μονοκόμ¬ 
ματος και κατασκευαζόταν κυρίως από φλαμουριά. 
Το μήκος του έφτανε τα 70 - 80 εκ. και η διάμετρος 
τα 30 - 40. Τα πώματα μπρος και πίσω ήταν σανιδέ¬ 
νια. Το μπροστινό ήταν καρφωμένο και ανοίγονταν 
σ’ αυτό τρεις τρύπες για την είσοδο των μελισσών, 
ενώ το πίσω ήταν κινητό και χρησίμευε για την επι¬ 
θεώρηση και τον τρύγο (ΕΙΚ. 1 & 2). Στο μέσον της 
η κυψέλη έφερε τέσσερεις οπές από τις οποίες 
περνούσαν βέργες έτσι ώστε να σχηματίσουν το 
σχήμα του σταυρού. Ο σταυρός αυτός χρησίμευε 
στο να γνωρίζει ο μελισσοκόμος έως ποιου σημεί¬ 
ου θα τρυγήσει με το ειδικό μαχαίρι του, το «ζυ- 
μελεφτέρ’». Οι πέραν του σταυρού κηρήθρες αφη¬ 
νόταν για τη διατροφή του μελισσιού τον χειμώνα. 
Ο σταυρός αυτός ονομαζόταν «χασνάν» και ήταν 
απαραίτητος γιατί ο τρύγος στην περιοχή, προς 

ΕΙΚ. 1. Σχέδιο του Ν. Τοπαλίδη για την οριζόντια κυψέλη από 
κορμό της Σάντας του Πόντου (Τοπαλίδης, 1969). 

αποφυγή λεηλασίας, γινόταν νύχτα. Ο μελισσο- 
κόμος όμως δεν ήταν σε θέση να γνωρίζει εάν το 
πέραν του σταυρού απόθεμα μελιού ήταν επαρκές 
για το ξεχειμώνιασμα του μελισσιού και δεν ήταν 
σπάνιες οι φορές που το μελίσσι χανόταν από ασι¬ 
τία (Τοπαλίδης, 1969). 

Ο άλλος τύπος οριζόντιας κυψέλης από κορμό 
δέντρου του Πόντου, πιο εξελιγμένος προφανώς, 
κατασκευαζόταν ως εξής: έκοβε ο μελισσοκόμος 
από κορμό ισοτενούς πεύκου ή ελάτου ένα τμή¬ 
μα περί το ένα μέτρο και το έσχιζε στα δυο. Στη 
συνέχεια σκάλιζε το κάθε κομμάτι εσωτερικά έως 
ότου το μεταβάλει σε σκάφη με ημικύκλιο σχήμα 
και πάχος περί τους τρεις πόντους. Τοποθετούσε 
ύστερα το ένα τμήμα πάνω στο άλλο, αφού προ¬ 
ηγουμένως άνοιγε τρεις ή τέσσερεις χαραγματιές 
στην μπροστινή και πισινή εγκάρσια όψη απ’ όπου 
θα δούλευαν οι μέλισσες. (Όταν τοποθετούσε τις 
μέλισσες έκλεινε με λάσπη τα ανοίγματα της πίσω 
πλευράς ώστε να δουλεύει το μελίσσι από το ένα 
μέρος). Στο επάνω μέρος της κυψέλης, που απο¬ 
τελούσε το διαμέρισμα, άνοιγε με τρυπάνι δέκα 
οπές όπου έστηνε κυκλικά βέργες λεπτοκαρυάς 
για να στηρίξουν οι μέλισσες τις κηρήθρες τους. 
Στον τρύγο κάπνιζε το μελίσσι από πίσω, σήκωνε το 
επάνω μέρος της κυψέλης που είχε τις κηρήθρες, 
το γύριζε ακουμπιστά πάνω στο άλλο και έκοβε με 
ειδικό μαχαίρι. Αφού τρυγούσε και άφηνε τις απα¬ 
ραίτητες για το ξεχειμώνιασμα κηρήθρες, γύριζε 
ανάποδα την κυψέλη ώστε να εργάζεται το μελίσσι 
από την αντίθετη πλέον πλευρά. Η εν λόγω κυψέλη 
έχει καταγραφεί στην επαρχία (καζά) της Άρδασ- 
σας, της Αργυρούπολης (Νικολάίδης, 1961). 
Παραλλαγή της παραπάνω κυψέλης χρησιμο¬ 
ποιούνταν και στη Λαραχανή της Ματσούκας του 
Πόντου. Στην περίπτωση αυτή τα δυο τμήματά της 
δεν έκλειναν ερμητικά αλλά άφηναν άνοιγμα 1 - 
1,5 εκ. μεταξύ τους (ΕΙΚ. 3) που αποτελούσε την 
είσοδο (Ελευθεριάδης, 1992: 26). Σημειωτέον πως 
παρόμοιες οριζόντιες κυψέλες από κορμό σε δυο 
τμήματα έχουν καταγραφεί το 1930 και στον νότιο 



ΕΙΚ. 2. Σχέδιο της εμπρόσθιας και οπίσθιας πλευράς της κυψέ¬ 
λης της Σάντας (Τοπαλίδης, 1969). 

Καύκασο (Οαηβ, 1983: 58). 

Πέραν όμως των κυψελών από κορμούς δέντρων, 
η μεγάλη εξάπλωση των οποίων οφειλόταν ασφα¬ 
λώς στην αφθονία δασών και κατάλληλων δέντρων, 
στον Πόντο χρησιμοποιούνταν και πλεκτές κυψέ¬ 
λες, κοφίνια, τα οποία μάλιστα ήταν δύο ειδών. 
Υπήρχαν οριζόντια, σχήματος κόλουρου κώνου και, 
πιθανότατα, οριζόντια κυλινδρικά, καθώς και κάθε¬ 
τα κωνικά. 

Τα οριζόντια κοφίνια με διαφορετική διάμετρο 
στις δυο απολήξεις τους έχουν καταγραφεί στην 
Ελλάδα, στον Μεσόκαμπο Φλώρινας (Αναγνωστό- 
πουλος, 2000), χρησιμοποιούνταν ωστόσο από 
μελισσοκόμο που εφάρμοζε την πρακτική της πα- 



ΕΙΚ. 3. Η οριζόντια κυψέλη από κορμό σε δύο τμήματα και το 
επίστομο κοφίνι της Λαραχανής του Πόντου σε σχέδιο του Ε. 
Ελευθεριάδη (1992). 

ΕΙΚ 4. 

Οριζόντια πλεκτή κυψέλη του Ακ Νταγκ Μστέν από την περιοχή της Φλώρινας. Μόνι¬ 
μη Μελισσοκομική Συλλογή, Λέσχη Πολιτισμού Φλώρινας 
(Φωτ. I. Αναγνωστόπουλος). 


τρίδα του, του Ακ Νταγκ Ματέν. Είναι θετικό 
πως παρόμοιο κοφίνι έχει διασωθεί και εκτί¬ 
θεται στη Μόνιμη Μελισσοκομική Συλλογή 
της Λέσχης Πολιτισμού Φλώρινας (ΕΙΚ. 4). 

Το κοφίνι της Φλώρινας είναι πλεγμένο από 
βέργες ιτιάς, το μήκος φτάνει τα 85 εκ. και η κομιας ' Β<λλα Συ ΥΥΡ° υ · Ι ΓΕ · 
στενή του πλευρά όπου και η είσοδος των με¬ 
λισσών έχει διάμετρο 16 εκ. Η διάμετρος της πίσω 
πλευράς που διαθέτει σανιδένιο καπάκι ανέρχεται 
στα 31 εκ. Τα κοφίνια αυτά ήταν χαρακτηριστικά 
των υψιπέδων της Ανατολίας (ΒοάβηόβίιηβΓ, 1942: 

13) όπου απαντούν ακόμη. Δεν είναι ίσως τυχαίο 
που χρησιμοποιούνταν από Πόντιους μελισσοκό- 
μους στο Ακ Νταγκ Ματέν, περιοχή στα νότια του 
Πόντου. 

Ένας άλλος τύπος οριζόντιου κοφινιού, κυλινδρι¬ 
κού, φαίνεται πως χρησιμοποιούνταν από πρόσφυ¬ 
γες του Πόντου στον Ν. Δράμας. Την πληροφορία 
κατέγραψε ο Θανάσης Μπίκος (2009) ο οποίος πα¬ 
ραθέτει και σχέδιο του εν λόγω κοφινιού, εφόσον 
δεν έχει διατηρηθεί κάποιο. Το μήκος του έφτανε 
τα 100 - 110 εκ. και κατασκευαζόταν από βέργες 
λεπτοκαρυάς ή σαρμαρσίκι. Παρόμοια κοφίνια 
ήταν γνωστά στη Μικρά Ασία από την περιοχή της 
Σμύρνης έως τα βάθη της Ανατολίας (ΒοάθηίιβίπίθΓ, 

1942: 13-14), ενώ απαντούσαν και στον Καύκασο 
(Θι-αηβ, 1999: 224). 

Τα κάθετα οξύληκτα κοφίνια ήταν επίσης σε χρή¬ 
ση από ορισμένους Πόντιους μελισσοκόμους, 
χρησιμοποιούνταν μάλιστα στις ίδιες περιοχές με 
τους οριζόντιους τύπους κυψελών. Τα περιγράφει 
ο Ελευθέριος Ελευθεριάδης (1992: 26-27) στη λα- 
ογραφική του μελέτη για τη Λαραχανή (ΕΙΚ. 3). Σε 
ορισμένες περιπτώσεις τα κωνικά κοφίνια χρησι¬ 
μοποιήθηκαν από μελισσοκόμους ποντιακής κατα¬ 
γωγής (ΕΙΚ. 5) σε περιοχές της Μακεδονίας, όπως 


ΕΙΚ. 5. 

Επίστομο “ποντιακό” κοφίνι 
από τον Κούκο Πιερίας. Σή¬ 
μερα στο Μουσείο Μελισσο- 


στον Κούκο Πιερίας (Μαυροφρύδης, 2008). 

Εκτός των κυψελών που περιγράψαμε υπήρχαν 
και σμηνοπαγίδες. Για μια τέτοια σμηνοπαγίδα, που 
ονομαζόταν «κουμπούλ», κάνει λόγο στην αδημο¬ 
σίευτη μελέτη του ο Ανανίας Νικολάίδης (1961). 
Κατασκευαζόταν από φλοιό ελάτου ο οποίος ραβό¬ 
ταν με φλούδα από βέργα φουντουκιού, με τρόπο 
ώστε να δημιουργηθεί ένα είδος κουβά. Όταν δεν 
εκτελούσε τον ρόλο της ως σμηνοπαγίδα μπορού¬ 
σε να χρησιμοποιηθεί σε άλλες δουλειές, όπως για 
τη μεταφορά φρούτων. 

Ολοκληρώνοντας, αξίζει να αναφερθούμε και στην 
τοποθέτηση των κυψελών στον Πόντο μια που πα¬ 
ρουσιάζει ενδιαφέρον. Οι οριζόντιες μονοκόμματες 
κυψέλες τοποθετούνταν συχνότερα σε στοίβες η 
μια πάνω στην άλλη, ενώ η όλη στοίβα σκεπαζόταν 
για προστασία από τη βροχή με φλοιό ελάτου (Το- 
παλίδης, 1969). Τα οριζόντια κοφίνια του Ακ Νταγκ 
Ματέν (όπως καταγράφηκε στον Μεσόκαμπο Φλώ¬ 
ρινας) καθώς και τα κάθετα κοφίνια της Λαραχα- 
νής τοποθετούνταν πάνω σε ειδικούς πάγκους για 
προστασία, και τόσο αυτά όσο και οι κυψέλες δυο 
τμημάτων από κορμό, στεγάζονταν με φύλλο λαμα¬ 
ρίνας (Ελευθεριάδης, 1992: 27 Αναγνωστόπουλος, 
2000). Σε ορισμένες περιπτώσεις οι κυψέλες τοπο¬ 
θετούνταν για προστασία σε ειδικές τοποθεσίες, 
απότομους βράχους όπου δεν μπορούσε να αναρ- 
ριχηθεί η αρκούδα (Αθανασιάδης, 1969). Σε άλλες, 
τοποθετούνταν μέσα σε ειδικό οίκημα, το «μελισσο- 

νάρ’»ή «μελοσσονάρ’» (Μελανοφρύδης, 1951). Για 
την προστασία των μελισσιών τέλος, αλλά όχι μόνο 
βέβαια, υπήρχε ο «γουρουτζής», ο αγροφύλακας 
δηλαδή (Ανώνυμος, 2007), ο οποίος προσλαμβα- 
νόταν από την κοινότητα για το διάστημα από την 
άνοιξη έως το φθινόπωρο. 

